Sute de israelieni au sărbătorit sfârșitul mandatului de premier al lui Benjamin Netanyahu în fața casei sale. .
Sute de israelieni s-au adunat în fața resedinței lui Benjamin Netanyahu. Netanyahu e judecat pentru corupţie şi acuzat de proasta gestionare a pandemiei. Noul guvern al Israelului ar putea fi instalat duminică.
Israelienii au sărbătorit în stradă sfârșitul mandatului de premier al lui Benjamin Netanyahu. Au făcut asta chiar în fața casei prim-ministrului încă în funcție.Pentru Maya, căderea lui Netanyahu e un rezultat al protestelor din ultimele luni."Sărbătorim un an de lupte civile în care toată lumea ne-a spus că nu va funcționa. Dar, mâine, un nou guvern va fi în sfârșit în Israel și asta dovedește că lupta civilă funcționează", povestește Maya Arieli.Sursă: HeptaÎn stradă a ieșit și Ido care spune, însă, că se va bucura doar când noul guvern va fi numit."Mă bucur, într-un fel. Rămân rezervat, întrucât nu avem încă o decizie finală, dar probabil o vom avea și putem asigura democrația Israelului", spune Ido.După 12 ani de mandat, Benjamin Netanyahu este cel mai longeviv premier din istoria Israelului. Va fi succedat, de astăzi, timp de 2 ani, de Naftali Bennett, liderul partidului ultranaţionalist Yamina.